
Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo


[bookmark: _Toc229465223]NAVODILA PONUDNIKOM

1. [bookmark: _Toc229465224]PRAVNA PODLAGA IN POVABILO K PREDLOŽITVI PONUDBE

Splošna bolnišnica dr. Franca Derganca Nova Gorica (v nadaljevanju: naročnik) vse zainteresirane ponudnike obvešča, da na podlagi Zakona o javnem naročanju (Uradni list RS, št. 91/2015 s spremembami in dopolnitvami; v nadaljevanju tudi:ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila, uredbo o zelenem javnem naročanju (Uradni list RS, št. 51/2017 s spremembami in dopolnitvami) ter drugimi veljavnimi predpisi razpisuje javno naročilo za »STORITVE TEHNIČNEGA IN FIZIČNEGA O VAROVANJA Z INTERVENCIJAMI IN OBHODI« in jih vabi, da predložijo svoje ponudbe po zahtevah te dokumentacije (v nadaljevanju tudi: razpisna dokumentacija). 


2. [bookmark: _Toc229465225]VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:
1. Navodilo za izdelavo ponudbe;
2. Okvirni sporazum;
3. ESPD;
4. Specifikacije;
5. Predračun;
6. referenčno potrdilo
7. strokovni kader
8. Menična izjava za zavarovanje dobre izvedbe pogodbenih obveznosti s pooblastilom za izpolnitev;
9. Izjava o odsotnosti osebnih povezav;
10. Izjava/podatki o udeležbi fizičnih in pravnih oseb v lastništvu ponudnika;
11. sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila.

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.


3. [bookmark: _Toc511306718][bookmark: _Toc229465226]PREDMET JAVNEGA NAROČILA

Predmet javnega naročila je opravljanje storitev tehničnega in fizičnega varovanja z intervencijami in preventivnimi obhodi za obdobje 12 mesecev, na lokaciji Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici in Oddelek za invalidno mladino in rehabilitacijo Stara Gora, Liskur 23a, 5000 Nova Gorica.
 
Naročilo je celovito.

Podrobnejša specifikacija predmeta naročila je razvidna iz Specifikacij, obrazca Ponudba – ponudbeni predračun, osnutka Pogodbe  ter drugih relevantnih delov razpisne dokumentacije. 

Ponudnik mora ponuditi predmet naročila v celoti. Naročnik bo izbral ekonomsko najugodnejšo ponudbo skladno z zapisanim merilom. Naročnik ima za javno naročilo zagotovljena sredstva. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

[bookmark: _Toc511306719]
4. [bookmark: _Toc229465227]POSTOPEK ODDAJE JAVNEGA NAROČILA

Za oddajo javnega naročila se izvede postopek naročila male vrednosti z okvirnim sporazumom (47. člen v povezavi z 48.členom ZJN-3).

Ponudnik mora ponuditi predmet javnega naročila v celoti. 

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za predmet javnega naročila v celoti. Naročnik bo sklenil pogodbo s ponudnikom, ki bo oddal ekonomsko najugodnejšo dopustno ponudbo, razen v primerih, opredeljenih v točki 15 te razpisne dokumentacije (»Odstop od oddaje javnega naročila«).
Za javno naročilo se zahteva neobstoj vseh razlogov za izključitev, ki so navedeni v tej razpisni dokumentaciji. Ostale zahteve naročnika (pogoji za sodelovanje in zahteve, določene v drugih delih razpisne dokumentacije) morajo ponudniki izpolnjevati, kot so zapisane.


5. [bookmark: _Toc511306720][bookmark: _Toc229465228]ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu https://ejn.gov.si/.

Ponudnik se mora pred oddajo ponudbe registrirati na spletnem naslovu https://ejn.gov.si/, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN https://ejn.gov.si/ najkasneje do 08.07.2026do 10,00 ure. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb, ponudbe ne bo več mogoče oddati.


6. [bookmark: _Toc511306721][bookmark: _Toc229465229]ODPIRANJE PONUDB

Odpiranje ponudb bo potekalo avtomatično v informacijskem sistemu e-JN na dan poteka roka za oddajo ponudb ob 12,00 uri, na spletnem naslovu https://ejn.gov.si/.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

Ponudniki z oddajo ponudbe potrjujejo, da je naročnik na podlagi tega, da so podatki iz šestega odstavka 88. člena ZJN-3 na voljo v informacijskem sistemu e-JN izpolnil obveznost glede vročanja zapisnika skladno z določili sedmega odstavka 88. člena ZJN-3 in ne bodo zahtevali dodatnega posredovanja zapisnika o odpiranju ponudb v sistemu e-JN.


7. [bookmark: _Toc511306723][bookmark: _Toc229465230]POJASNILA IN SPREMEMBE RAZPISNE DOKUMENTACIJE

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do 30.06.2026 do 12,00 ure. 

Naročnik bo na zahteve za dodatna pojasnila RD odgovoril najkasneje do 01.07.2026 do 14,00 ure  preko Portala javnih naročil www.enarocanje.si pri objavi predmetnega javnega naročila.

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal. Prav tako naročnik ne bo odgovarjal na zahteve za pojasnila razpisne dokumentacije, ki ne bodo predložene na predpisani način. 

Naročnik ni odgovoren za pojasnila, razlage, dodatke, ki so bila ponudnikom dana v ustni obliki. Kakršnekoli dodatne razlage, dopolnila, podatki ali pojasnila, ki niso bila izdana v obliki pojasnila oz. dopolnitve, posredovane preko Portala javnih naročil www.enarocanje.si, ne obvezujejo naročnika.  

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

8. [bookmark: _Toc511306727][bookmark: _Toc229465231]UGOTAVLJANJE SPOSOBNOSTI

[bookmark: _Toc229465232]8.1. Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:
· ponudnik;
· vsi partnerji v skupni ponudbi;
· vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke. 

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani portala e-JN: https://ejn.gov.si/espd/ in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij dobavljene opreme ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.

[bookmark: _Toc229465233]8.2. Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od naslednjih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 s spremembami in dopolnitvami) ali za primerljiva kazniva dejanja, ki so jih izrekla tuja sodišča, in sicer (1. odstavek 75. člena ZJN-3):
· terorizem (108. člen KZ-1),
· financiranje terorizma (109. člen KZ-1),
· ščuvanje in javno poveličevanje terorističnih dejanj (110. člen KZ-1),
· novačenje in usposabljanje za terorizem (111. člen KZ-1),
· spravljanje v suženjsko razmerje (112. člen KZ-1),
· trgovina z ljudmi (113. člen KZ-1),
·  sprejemanje podkupnine pri volitvah (157. člen KZ-1),
· kršitev temeljnih pravic delavcev (196. člen KZ-1),
·  goljufija (211. člen KZ-1),
·  protipravno omejevanje konkurence (225. člen KZ-1),
·  povzročitev stečaja z goljufijo ali nevestnim poslovanjem (226. člen KZ-1),
·  oškodovanje upnikov (227. člen KZ-1),
·  poslovna goljufija (228. člen KZ-1),
·  goljufija na škodo Evropske unije (229. člen KZ-1),
·   preslepitev pri pridobitvi in uporabi posojila ali ugodnosti (230. člen KZ-1),
·   preslepitev pri poslovanju z vrednostnimi papirji (231. člen KZ-1),
·   preslepitev kupcev (232. člen KZ-1),
· neupravičena uporaba tuje oznake ali modela (233. člen KZ-1),
· neupravičena uporaba tujega izuma ali topografije (234. člen KZ-1),
·  ponareditev ali uničenje poslovnih listin (235. člen KZ-1),
·  izdaja in neupravičena pridobitev poslovne skrivnosti (236. člen KZ-1),
·  zloraba informacijskega sistema (237. člen KZ-1),
· zloraba notranje informacije (238. člen KZ-1),
·  zloraba trga finančnih instrumentov (239. člen KZ-1),
· zloraba položaja ali zaupanja pri gospodarski dejavnosti (240. člen KZ-1),
·  nedovoljeno sprejemanje daril (241. člen KZ-1),
· nedovoljeno dajanje daril (242. člen KZ-1),
· ponarejanje denarja (243. člen KZ-1),
· ponarejanje in uporaba ponarejenih vrednotnic ali vrednostnih papirjev (244. člen KZ-1),
· pranje denarja (245. člen KZ-1),
· zloraba negotovinskega plačilnega sredstva (246. člen KZ-1),
·  uporaba ponarejenega negotovinskega plačilnega sredstva (247. člen KZ-1),
·  izdelava, pridobitev in odtujitev pripomočkov za ponarejanje (248. člen KZ-1),
· davčna zatajitev (249. člen KZ-1),
·  tihotapstvo (250. člen KZ-1),
·  zloraba uradnega položaja ali uradnih pravic (257. člen KZ-1),
·  oškodovanje javnih sredstev (257.a člen KZ-1),
· izdaja tajnih podatkov (260. člen KZ-1),
·  jemanje podkupnine (261. člen KZ-1),
· dajanje podkupnine (262. člen KZ-1),
· sprejemanje koristi za nezakonito posredovanje (263. člen KZ-1),
· dajanje daril za nezakonito posredovanje (264. člen KZ-1),
·  hudodelsko združevanje (294. člen KZ-1).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi; v delu II.B obrazca ESPD je zaželena navedba EMŠO številk vseh fizičnih oseb gospodarskih subjektov iz prvega odstavka 75. člena ZJN-3, ki so slovenski državljani).

1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe. Gospodarskega subjekta se ne izloči, če gospodarski subjekt do roka za oddajo ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo ponudbe (drugi odstavek 75. člena ZJN-3).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi).

1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi).

1. V zadnjih treh letih pred potekom roka za oddajo ponudb je pristojni organ Republike Slovenije ali druge države članice ali tretje države pri gospodarskem subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi).

1. Gospodarski subjekt zagotavlja, da:
· ne krši obveznosti iz drugega odstavka 3. člena ZJN-3 (obveznosti na področju okoljskega, socialnega in delovnega prava);
· se nad gospodarskim subjektom ni začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, postopek likvidacije po zakonu, ki ureja gospodarske družbe, njegova sredstva ali poslovanje ne upravlja upravitelj ali sodišče, njegove poslovne dejavnosti niso začasno ustavljene, v skladu s predpisi druge države se nad njim ni začel postopek in ni nastal položaj z enakimi pravnimi posledicami;
· ni zagrešil hujšo kršitev poklicnih pravil, zaradi česar je omajana njegova integriteta;
· se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ter niso bile izvedene druge primerljive sankcije;

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2 ali 4 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.


[bookmark: _Toc229465234]8.3. Pogoji za priznanje sposobnosti

Naročnik od ponudnikov zahteva izpolnjevanje naslednjih pogojev za priznanje sposobnosti:

A: Ustreznost
1. Vpis v poslovni register: gospodarski subjekt je registriran za opravljanje dejavnosti, ki je predmet tega javnega naročila.

(gospodarski subjekt mora izpolnjevati pogoj za svoj del posla) 

Dokazilo:
· [bookmark: _Hlk231815535]Izpolnjen obrazec ESPD 
· Izpis iz registra AJPES ali drugo dokazilo o vpisu v register.


2.  Za naročila storitev: potrebno določeno dovoljenje
Gospodarski subjekt mora razpolagati z licenco za varovanje ljudi in premoženja ter mora izpolnjevati vse pogoje, ki jih zahteva Zakon o zasebnem varovanju (Ur.l. RS, št. 17/2011; v nadaljevanju ZZasV-1) (19. člen ZZasV-1).

(gospodarski subjekt mora izpolnjevati pogoj za svoj del posla)

[bookmark: _Hlk231815626]Dokazilo:
· Izpolnjen obrazec ESPD 
· Gospodarski subjekt mora ponudbi predložiti certifikat o licenci za varovanje ljudi in premoženja.

B: Ekonomski in finančni položaj
1. Zavarovanje poklicne odgovornosti
Gospodarski subjekt ima zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti in sicer  z zavarovalno vsoto vsaj 45.000,00 EUR in letnim agregatom vsaj 90.000,00 EUR.

(pogoj mora izpolnjevati ponudnik, pri čemer naročnik zahteva solidarno odgovornost drugega subjekta v primeru sklicevanja na njegove zmogljivosti)
(v primeru skupne ponudbe lahko pogoj izpolnjujejo partnerji skupaj - promet partnerjev se sešteva; naročnik zahteva solidarno odgovornost drugega subjekta v primeru sklicevanja na njegove zmogljivosti)

[bookmark: _Hlk231815855]Dokazilo:
· Izpolnjen obrazec ESPD 
· Gospodarski subjekt mora ponudbi predložiti kopijo zavarovanja odgovornosti za škodo.

C: Tehnična in strokovna sposobnost
1. Za naročila storitev: izvedba storitev določene vrste
Gospodarski subjekt je v obdobju zadnjih treh let pred objavo javnega naročila uspešno izvedel vsaj 1 istovrstni projekt (fizično in tehnično varovanje). Naročnik bo kot ustrezno referenco upošteval referenco bolnišnice, kliničnega centra, urgentnega centra, ministrstva v RS ali EU. 
Kot istovrstni projekt se štejejo storitve fizičnega, tehničnega in intervencijskega varovanja objektov, ljudi in premoženja v neprekinjenem obdobju 12 mesecev. 
Dokazilo:
· Izpolnjen obrazec ESPD 
· Gospodarski subjekt izkaže izpolnjevanje pogoja s predložitvijo izpolnjenega, podpisanega obrazca Referenčno potrdilo. 

(v primeru skupne ponudbe lahko pogoj izpolnjujejo partnerji skupaj; v primeru sklicevanja na zmogljivosti drugih subjektov morajo slednji izvesti gradnje ali storitve v delu za katere se zahtevajo te zmogljivosti)
2. Ponudnik mora razpolagati z zadostnim številom strokovno usposobljenega kadra - varnostniki, kot določa veljavni Zakon o zasebnem varovanju (ZZasV-1) in sicer najmanj 10 varnostnikov, ki morajo izpolnjevati vse naslednje zahteve:
- imajo pridobljeno nacionalno poklicno kvalifikacijo varnostnik
- imajo najmanj V. stopnjo izobrazbe
- imajo pooblastilo za gašenje začetnih požarov in izvajanje evakuacije.

Dokazilo:
· Izpolnjen obrazec ESPD 
· Za dokazovanje izpolnjevanja pogoja iz te točke mora ponudnik izpolniti obrazec Seznam strokovnega kadra in za vsak posamezen kader predložiti dokazilo o pridobljeni nacionalni kvalifikaciji varnostnik, dokazilo o izobrazbi in potrdilo o usposobljenosti za gašenje začetnih požarov in izvajanje evakuacije.

(v primeru skupne ponudbe lahko pogoj izpolnjujejo partnerji skupaj; v primeru sklicevanja na zmogljivosti drugih subjektov morajo slednji izvesti gradnje ali storitve v delu za katere se zahtevajo te zmogljivosti)

3. Ponudnik zagotavlja, da bo storitve izvajal z: 
- varnostniki s tekočim znanjem slovenskega jezika (pisno in ustno), osnovnim poznavanjem dela z računalnikom (npr. Excel, Word, E-pošta);
- ustrezno uniformiranim in opremljenim kadrom - varnostniki (lastni službeni mobilni telefon, na katerega je varnostnik vedno dosegljiv),
- varnostniki, ki so  zdravstveno in telesno sposobni za hiter odziv in neovirano in hitro premikanje po večnadstropnih objektih bolnišnice (do 9 nadstropij), vključno z uporabo stopnišč, ter za izvajanje ukrepov na kraju dogodka. 
Dokazilo:
· Izpolnjen obrazec ESPD 

(v primeru skupne ponudbe lahko pogoj izpolnjujejo partnerji skupaj; v primeru sklicevanja na zmogljivosti drugih subjektov morajo slednji izvesti gradnje ali storitve v delu za katere se zahtevajo te zmogljivosti)

4. Delež podizvajanja
V kolikor namerava gospodarski subjekt oddati v podizvajanje določen delež (odstotek) javnega naročila in za izvedbo tega dela uporabljati podizvajalčeve zmogljivosti, mora za te podizvajalce izpolniti ločen ESPD.

Dokazilo:
•	Izpolnjen obrazec ESPD z izpolnitvijo rubrike o deležu podizvajanja.


9. [bookmark: _Toc511306738][bookmark: _Toc229465235]POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

10. [bookmark: _Toc216689102][bookmark: _Toc223693674][bookmark: _Toc229465236] ROK IN KRAJ IZVEDBE 

Lokacija realizacije: Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici in Oddelek za invalidno mladino in rehabilitacijo Stara Gora, Liskur 23, 5000 Nova Gorica.


11. [bookmark: _Toc511306739][bookmark: _Toc229465237]FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 in v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja zahteva predložitev finančnih zavarovanj kot so opredeljena v osnutku pogodbe.

Ponudnik mora za zavarovanje izpolnitve svoje obveznosti do naročnika naročniku predložiti zahtevana zavarovanja, ki morajo biti brezpogojna in plačljiva na prvi poziv. Uporabljena valuta mora biti enaka valuti javnega naročila.

Predložitev ustreznega finančnega zavarovanja je pogoj za veljavnost pogodbe.

Za vsak namen finančnega zavarovanja se predloži ločeno finančno zavarovanje. Nobeno finančno zavarovanje ne zavaruje več kot en pogodbeni sklop ali več različnih obveznosti.


12. [bookmark: _Toc229465242]MERILO

Merilo je ekonomsko najugodnejša ponudba, v skladu s spodaj navedenimi merili.

1. ponudbena vrednost (brez DDV) in 
2. zaposlitev strokovnega kadra pri ponudniku. 

Ponudbena vrednost (brez DDV) (Tx): 
Ponudbena vrednost bo ocenjevana kot razmerje med najnižjo izmed vseh ponujenih cen in ceno ponudnika na podlagi naslednje formule: 
𝑇𝑥=80∗𝐶𝑚𝑖𝑛𝐶𝑋 
Tx...število točk 
Cmin...najnižja izmed vseh ponujenih cen 
CX...cena ponudnika 
Ponudniku se lahko v okviru merila ponudbena vrednost dodeli največ 80 točk. 
Zaposlitev strokovnega kadra pri ponudniku (Tk): 
Ponudnik prejme 2 točki za vsakega od strokovnih kadrov, ki je zahtevan v okviru tega naročila in je zaposlen pri ponudniku. 

Za dokazovanje izpolnjevanja merila mora ponudnik v ponudbi predložiti dokazila, iz katerih je razvidno, da je kader zaposlen pri ponudniku (npr. kopijo M-1 obrazca). 
Ponudniku se lahko v okviru merila zaposlitev strokovnega kadra pri ponudniku dodeli največ 20 točk. 
Skupno število točk ocenjevanega ponudnika dobimo s seštevkom doseženega števila točk posameznega merila (Ti = Tx + Tk). Najvišje možno število točk je 100. Ekonomsko najugodnejša ponudba je ponudba z najvišjim skupnim številom točk.

Pravilo v primeru enakovrednih ponudb: 
V primeru, da dva ali več ponudnika/ov dosežeta/jo enako skupno število točk, bo izbrana ponudba ponudnika, ki je ponudil najnižjo ponudbeno vrednost. V primeru, da bo enaka tudi ponudbena vrednost, bo o ponudniku odločil žreb, ki ga bo izvedla strokovna komisija naročnika. Naročilo bo oddano tistemu ponudniku, ki bo izžreban prvi. O datumu in uri ter poteku žreba bodo ponudniki predhodno obveščeni.

13. [bookmark: _Toc229465243]PONUDBENA DOKUMENTACIJA

13.1 [bookmark: _Toc229465244]Navodilo za izpolnitev obrazcev

Ponudnik mora v ponudbi predložiti naslednjo dokumentacijo:
1. Obrazec »Predračun«.
2. Obrazec »ESPD« (za vse gospodarske subjekte v ponudbi).
3. Obrazec »Izjava o udeležbi v lastništvu in o povezanih družbah« (za vse gospodarske subjekte v ponudbi).
4. Obrazec »Izjava o odsotnosti osebnih povezav« (za vse gospodarske subjekte v ponudbi).
5. Obrazec Okvirni sporazum.
6. Obrazec »Specifikacije«.
7. Obrazec »Referenčno potrdilo« (za vse reference, ki jih uveljavlja ponudnik).
8. obrazec »Strokovni kader«
9. Kopijo veljavnega Certifikata o licenci za varovanje ljudi in premoženja
10. Kopijo veljavnega Certifikata pooblaščene institucije o skladnosti s standardom SIST EN 50518
11. Kopija zavarovanja odgovornosti za škodo

Vsi ponudbeni obrazci morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. Namesto lastnoročnega podpisa in žiga so lahko dokumenti podpisani z varnim elektronskim podpisom, overjenim s kvalificiranim digitalnim potrdilom. Pri pogodbi in vzdrževalni pogodbi je dovolj, da se izpolnijo v delu, ki se nanaša na podatke o ponudniku (izvajalcu) (podatki na 1 strani) ter v delu, ki se nanaša na podpis (zadnja stran), pogodba in vzdrževalna pogodba pa morata biti prav tako podpisani in žigosani. 

Če ponudnik v ponudbi ne predloži zaželenih dokazil, ga lahko naročnik pozove k njihovi predložitvi. 

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno z morebitnimi drugimi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik. Izjema velja za tehnično in drugo dokumentacijo, vezano na predmet ponudbe, ki je lahko tudi v angleškem jeziku. Naročnik si pridržuje pravico, da od ponudnika naknadno zahteva, da dokumente, ki jih je ponudnik predložil v tujem jeziku (vključno z angleškim jezikom), prevede v slovenski jezik. Stroške vseh prevodov nosi ponudnik, prevode pa mora narediti sodno zapriseženi tolmač.

V primerih, ko je v Specifikacijah naveden določen standard, izdelava ali izvor ali določen postopek, značilen za proizvode ali storitve določenega gospodarskega subjekta, ali blagovne znamke, patenti, tipi ali določeno poreklo ali proizvodnja, ki dajejo prednost nekaterim podjetjem ali proizvodom ali jih izločajo, je zahtevano, kot je navedeno, ali enakovredno.


13.2 [bookmark: _Toc229465245]Ponudba – ponudbeni predračun

Ponudnik vpiše v obrazec »Ponudba – ponudbeni predračun« poleg drugih podatkov skupno ponudbeno ceno v EUR brez DDV, znesek DDV in skupno ponudbeno ceno z DDV za sklope, za katere oddaja ponudbo.

Ponujena cena mora zajemati vse popuste in stroške (stroške dela, dobave, montaže, stroške potrošnega materiala, potrebovanih strojev in opreme, zavarovanj, pridobitve listin in dokumentacije, špediterske, prevozne, carinske, organizacijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila. Variantne ponudbe niso dovoljene.

Ponudba mora biti veljavna še tri mesece od poteka roka za oddajo ponudb. V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.

Ponudnik mora v Ponudbi – ponudbenem predračunu izpolniti in ponuditi vse postavke v okviru posameznega sklopa, pri čemer morajo biti cene vpisane v EUR ter zaokrožene na največ dve decimalni mesti. V kolikor ponudnik v sklopu, za katerega oddaja ponudbo, ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

Ponudnik v sistemu e-JN naloži v razdelek »Predračun« obrazec Ponudba – ponudbeni predračun v .pdf datoteki, ki bo dostopen na javnem odpiranju ponudb.


13.3 [bookmark: _Toc229465246]Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu in o povezanih družbah ter obrazec Izjava o odsotnosti osebnih povezav.

Obrazce Ponudba – ponudbeni predračun, Pogodba, Vzdrževalna pogodba ter Tehnične specifikacije podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval. Ponudnik osnutek pogodbe in vzdrževalne pogodbe izpolni z manjkajočimi podatki na mestih, kjer je to predvideno. 
Pri pogodbi in vzdrževalni pogodbi je dovolj, da se izpolnijo v delu, ki se nanašajo na podatke o ponudniku (izvajalcu) (podatki na 1 strani) ter v delu, ki se nanaša na podpis (zadnja stran), pogodba in vzdrževalna pogodba pa mora biti prav tako podpisan in žigosan. 

V primeru, da bo skupina ponudnikov izbrana za izvedbo predmetnega naročila, lahko naročnik zahteva, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

13.4 [bookmark: _Toc229465247]Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu. 

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsakega podizvajalca. Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti tudi izpolnjen, podpisan, datiran in žigosan obrazec »Podizvajalci«.

V primeru, ko podizvajalec zahteva neposredna plačila, mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«. V primerih, ko je predvideno, da bodo neposredna plačila podizvajalcu znašala več, kot 10.000,00 EUR brez DDV, je treba za takega podizvajalca predložiti tudi obrazec Izjava o udeležbi v lastništvu in o povezanih družbah.

14. [bookmark: _Toc229465248]ZAUPNOST

Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila.

V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Naročnik ne bo varoval zaupnosti podatkov, ki so po veljavnem pravu javni.


15. [bookmark: _Toc229465249]ODSTOP OD ODDAJE JAVNEGA NAROČILA

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. 

Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za kakršne koli stroške ali škodo. 


16. [bookmark: _Toc511306758][bookmark: _Toc229465250]OKVIRNI SPORAZUM/POGODBA 
Osnutek okvirnega sporazuma/pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik osnutek obeh pogodb izpolni z manjkajočimi podatki na mestih, kjer je to predvideno. 
Pri obeh pogodbah je dovolj, da se izpolnijo v delih, ki se nanašajo na podatke o ponudniku (prodajalcu/izvajalcu) (podatki na 1. strani) ter v delu, ki se nanaša na podpis (zadnja stran), pogodbi pa morata biti prav tako podpisani in žigosani. 

Naročnik bo pogodbi pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3. 

Izbrani ponudnik bo moral v roku petih (5) delovnih dni od prejema posamezne pogodbe s strani naročnika podpisati in vrniti posamezno pogodbo. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis posamezne pogodbe v zgoraj navedenem roku, lahko naročnik pristane tudi na daljši rok za sklenitev posamezne pogodbe, ni pa k temu zavezan.

Posamezna pogodba je sklenjena z dnem, ko jo podpiše zadnja izmed pogodbenih strank, veljati pa začne z dnem določenem v posamezni pogodbi. V primeru, da izbrani ponudnik do dneva določenega v posamezni pogodbi ne predloži  zahtevanih finančnih zavarovanj iz točke 12. teh Navodil, prične posamezna pogodba veljati z dnem predložitve zahtevanih finančnih zavarovanj. 


17. [bookmark: _Toc511306759][bookmark: _Toc229465251]PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe (z izjemo zakonitega uveljavljanja pravnega varstva), ponudnik ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.


18. [bookmark: _Toc511306760][bookmark: _Toc229465252]POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/2011 s spremembami in dopolnitvami; ZPVPJN) določa drugače. Zahtevek za revizijo se vloži v roku iz 25. člena ZPVPJN.

Vlagatelj vloži zahtevek za revizijo preko portala eRevizija (https://www.portalerevizija.si/). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 4.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.
Referenca: 11 16110-7111290- XXXXXXLL
Pod oznakami XXXXXX vnesete številko objave obvestila o javnem naročilo.  Pod oznaki  LL pa letnico iz številke objave oz. oznake javnega naročila.

[bookmark: _Toc199318487][bookmark: _Toc200533307]                                                                                                  V.D.DIREKTORICE ZAVODA
                                                                                                  mag.Ingrid Kuk Kikl

